આ ઘટના બાદ મોડી સાંજે ટોળાંઅે ટાયરના અેક શો રૂમમાં આગ લગાવી હતી. જોકે મનાવરમાં ફાયરબ્રિગેડની અેક જ ટીમ હોવાથી આગને કાબૂમાં લેવા ધરમપુરીથી અેક ટીમ બોલાવવામા આવી હતી. આ ઘટનાથી સ્કૂલે ગયેલા બાળકોને લેવા વાલીઓઅે દોડધામ કરી હતી. જેમાં અેક ખાનગી સ્કૂલના બાળકો ફસાઈ જતા તેમને સાંજે ૭-૧૫ કલાકે પોલીસની સુરક્ષા સાથે તેમના ઘેર લઈ જવાયા હતા. અેસ.પી. રાજેશ હિંગણકર રજા પર હોવાથી બડવાણીના અેસપી બહુગુણા અને ખરગોનના અેસપી અમિતસિંહને મનાવર મોકલવામાં આવ્યા હતા. તેઓ મનાવર પહોંચતાં જ અેકત્ર થયેલા ટોળાને વિખેરવા કાર્યવાહી હાથ ધરી હતી.